PATVIRTINTA

Lazdijų rajono savivaldybės tarybos

2016 m. rugsėjo d. sprendimu Nr. 5TS-

**LAZDIJŲ RAJONO SAVIVALDYBĖS TARYBOS PASKELBTŲ SAUGOMAIS NEKILNOJAMOJO KULTŪROS PAVELDO OBJEKTŲ ŽENKLINIMO TIPINĖMIS LENTOMIS PROCEDŪROS APRAŠAS**

**I. BENDROSIOS NUOSTATOS**

1. Lazdijų rajono savivaldybės tarybos paskelbtų saugomais nekilnojamojo kultūros paveldo objektų ženklinimo tipinėmis lentomis procedūros aprašas (toliau – Aprašas) reglamentuoja Lazdijų rajono savivaldybės tarybos paskelbtų saugomais nekilnojamojo kultūros paveldo objektų (toliau – saugomi objektai) ženklinimo tipinėmis lentomis procedūrą.

2. Saugomi objektai ženklinami tipinėmis lentomis pagal Kultūros paveldo departamento prie Lietuvos Respublikos kultūros ministerijos direktoriaus patvirtintus techninius projektus.

**II. SAUGOMŲ OBJEKTŲ ŽENKLINIMAS**

3. Saugomų objektų valdytojai (toliau – valdytojai) pagal Kultūros paveldo departamento prie Lietuvos Respublikos kultūros ministerijos direktoriaus patvirtintus tipinių lentų techninius projektus gali ženklinti saugomus objektus savo iniciatyva ir lėšomis. Apie tai valdytojai turi raštu pranešti Lazdijų rajono savivaldybės administracijai.

4. Saugomų objektų ženklinimą tipinėmis lentomis savo veiklos teritorijose organizuoja ir kontroliuoja Lazdijų rajono savivaldybės administracija, kuri:

4.1. parengia pirmiausia ženklinamų saugomų objektų sąrašą ir pateikia tvirtinti Lazdijų rajono savivaldybės tarybai ;

4.2. dalyvauja ženklinant saugomus objektus ir kontroliuoja, ar tipinės lentos tvirtinamos laikantis šio Aprašo nustatytų reikalavimų;

4.3. apie tipinių lentų dingimą, sunaikinimą ar sugadinimą informuoja teisėsaugos institucijas, įstatymų numatytais atvejais surašo administracinių teisės pažeidimų protokolus.

5. Saugomų objektų ženklinimą koordinuoja Lazdijų rajono savivaldybės administracijos Architektūros ir aplinkosaugos skyrius.

6. Kai saugomą objektą ženklina saugomo objekto valdytojas, jis:

6.1. apie numatomus vykdyti ženklinimo darbus ir laiką prieš tris darbo dienas informuoja Lazdijų rajono savivaldybės administraciją;

6.2. parengia Lazdijų rajono savivaldybės tarybos paskelbto saugomu nekilnojamojo kultūros paveldo objekto paženklinimo aktą, kurio forma pateikiama Aprašo priede (toliau – paženklinimo aktas). Paženklinimo aktą pasirašo Lazdijų rajono savivaldybės administracijos atstovas, valdytojas ar jo atstovas ir Kultūros paveldo departamento teritorinio skyriaus atstovas. Po vieną pasirašyto paženklinimo akto egzempliorių įteikiama visiems jį pasirašiusiems asmenims.

**III. PAŽENKLINIMO AKTŲ APSKAITA IR SAUGOJIMAS, INFORMACIJOS APIE PAŽENKLINTUS SAUGOMUS OBJEKTUS TEIKIMAS**

7. Pasirašyti paženklinimo aktai registruojami Lazdijų rajono savivaldybės administracijos dokumentų valdymo sistemoje.

8. Paženklinimo aktai saugomi Lazdijų rajono savivaldybės administracijoje Lietuvos Respublikos dokumentų ir archyvų įstatymo nustatyta tvarka.

 9. Informacija apie per metus paženklintus saugomus objektus pateikiama metinėje Lazdijų rajono savivaldybės administracijos veiklos ataskaitoje.

**IV. BAIGIAMOSIOS NUOSTATOS**

10. Saugomų objektų valdytojai privalo nekliudyti atlikti saugomų objektų ženklinimo darbus.

11.Fiziniai ir juridiniai asmenys, sunaikinę ar sugadinę tipinę lentą, atsako teisės aktų nustatyta tvarka.

12. Ginčai, kylantys dėl saugomų objektų ženklinimo tipinėmis lentomis, sprendžiami teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės tarybos paskelbtų saugomais nekilnojamojo kultūros paveldo objektų ženklinimo tipinėmis lentomis procedūros aprašo, patvirtinto

Lazdijų rajono savivaldybės tarybos

2016 m. rugsėjo d. sprendimu Nr. 5TS- ,

priedas

**(Lazdijų rajono savivaldybės tarybos paskelbto saugomu nekilnojamojo**

**kultūros paveldo objekto paženklinimo akto forma)**

**LAZDIJŲ RAJONO SAVIVALDYBĖS TARYBOS PASKELBTO SAUGOMU NEKILNOJAMOJO KULTŪROS PAVELDO OBJEKTO PAŽENKLINIMO AKTAS**

\_\_\_\_\_\_\_\_\_\_\_\_ Nr. \_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_

(surašymo vieta)

1. Lazdijų rajono savivaldybės tarybos paskelbto saugomu nekilnojamojo kultūros paveldoobjekto (toliau – objektas) pavadinimas

2. Objekto adresas

3. Objekto valdytojas

 (asmens vardas, pavardė, deklaruota gyvenamoji vieta, telefono numeris)

 (juridinio asmens pavadinimas, kodas, teisinė forma, buveinė, telefono numeris)

4. Objekto paženklinimo data

 (metai, mėnuo, diena)

5. Objekto paženklinimo akto priedai (fotofiksacija ir kt.)

Lazdijų rajono savivaldybės administracijos atstovas

 (pareigų pavadinimas) (parašas) (vardas ir pavardė)

Kultūros paveldo departamento prie Kultūros ministerijos

teritorinio skyriaus atstovas

 (pareigų pavadinimas) (parašas) (vardas ir pavardė)

Objekto valdytojas ar jo atstovas

 (pareigų pavadinimas) (parašas) (vardas ir pavardė)